kardosdrur/scandi-wiki huggingface dataset:
Mount Elgon

Mount Elgon er en udslukt skjoldvulkan på grænsen mellem Uganda og Kenya. Bjerget er opkaldt efter Elgonyistammen, som en gang boede i store grotter på bjergets sydside. Det var kendt som "Ol Doinyo Ilgoon" (Brystbjerget) af masaifolket og som "Masawa" på den ugandiske side. Området omkring bjerget er beskyttet i to nationalparker: Mount Elgons nationalpark i Kenya og Mount Elgons nationalpark i Uganda

Bjerget har fem høje toppe: Wagagai (4.321 moh.) i Uganda, Sudek (4.302 moh.) i Kenya, Koitobos (4.222 moh.) i Kenya, Mubiyi (4.211 moh.) og Masaba (4 161 moh.).

Historie 
1896 blev C.W. Hobley den første europæer der gik rundt om bjerget. Rudolf Kmunke og Robert Stigler gjorde den første kendte bestigning af Wagagai i 1911. F. Jackson, E. Gedge, og J. Martin besteg Sudek i 1890. Hovedtoppene er lette at bestige, og kræver ingen bjergsklatringsudrustning.

Geologi 
Calderan Elgons caldera er en af de største uforsyrrede calderakratre i verden. På bergets skråninger findes også flere lavagrotter: Ngwarisha, Makinyen, Chepnyalil og Kitum, hvoraf den sidstnævnte er over 60 meter bred og 200 meter lang. Den besøges af elefanter som slikker salt som de frilægger med stødtænderne. Grotten blev berygtet efter at to besøgende (1980 og 1987) blev syge og døde af marburgfeber efter besøg der.

Bjergets jordarter består af rød laterit.

Referencer

Eksterne henvisninger 

 Mt. Elgon Caves

Vulkaner
Kenyas geografi
Bjerge i Afrika
Heinrich Holtzmann

Heinrich Julius Holtzmann (født 17. maj 1832 i Karlsruhe, død 4. august 1910 i Baden-Baden) var en tysk teolog. 

Efter Studier i Heidelberg og Berlin og nogle Aars præstelig Virksomhed blev han 1858 Privatdocent i
Heidelberg; 1861 udnævntes han her til ekstraordinær og 1865 til ordinær Prof.; 1874 forflyttedes
han til Strassburg, hvor han virkede i 30 Aar, indtil han 1904 tog Afsked. H. er en af de
betydeligste nytestamentlige Forskere fra nyere Tid; hans Hovedværker er »Historisch-kritische
Einleitung in das Neue Test.« (1885; 3. Opl. 1892) og »Lehrbuch der neutestamentlichen
Theologie«, I—II (1897, 2. Opl. 1911), der begge vidner om, at Forf. paa ganske enestaaende
Maade behersker hele den herhen hørende Litt.; og et yderligere Bevis for hans udstrakte
Belæsthed afgiver den uoverskuelige Mængde Recensioner i videnskabelige Tidsskr og de
Oversigter over det videnskabelige Arbejde paa nytestamentligt Omraade, som han i mange
Aar leverede til »Theologischer Jahresbericht«. Banebrydende Bet. fik hans Skrift »Die
synoptischen Evangelien, ihr Ursprung und geschichtlicher Character« (1863), hvori han førte et
meget grundigt Bevis for den saakaldte Tokildehypoteses (se Bd VII, S. 596) Rigtighed;
senere udformede han sine Anskuelser herom nærmere i den »Hand-Commentar zum Neuen
Test.«, som han udgav i Forening med Lipsius, Schmiedel og v. Soden, og hvori han selv
behandlede de synoptiske Evangelier, Apostlenes Gerninger og den johannæiske Litt. Endnu i
sin høje Alderdom vedblev han med levende Interesse at følge det videnskabelige Arbejde,
og i »Das Messianische Bewusstsein Jesu« (1907) leveskningen om Jesu Liv. I teol. Henseende tilhørte
han den liberal-kritiske Retning, og for Udbredelsen af dennes Kristendomssyn virkede han
ved talrige populære Foredrag og Smaaskrifter samt ved Artikler i Schenkel’s og Guthe’s forsk.
Bibelleksika og det af ham selv og Zöpffel udgivne Lexikon für Theologie und Kirchenwesen (1882; 3. oplag 1895). I denne Forbindelse fortjener yderligere at nævnes hans
Prædikener, hans praktiske Udlægning af 1. Thessalonicenserbrev og Hebræerbrevet samt en
række afhandlinger om pastoralteologiske Emner, og hans ualmindelige Alsidighed affødte nu og da
Foredrag og Studier ogsaa på kunst- og kirkehistoriske områder.

Teologer fra Tyskland
Bibelforskere
Tyskere i 1800-tallet
Tyskere i 1900-tallet
Faglitterære forfattere fra Tyskland
Ansatte ved Heidelbergs Universitet
Personer fra Karlsruhe
Severnbroen

Severnbroen (engelsk: Severn Bridge, walisisk: Pont Hafren) er en hængebro over floden Severn, mellem South Gloucestershire lige nord for Bristol, England, og Monmouthshire i South Wales, via halvøen Beachley mellem floden Severn og floden Wyes flodmunding.

Broen blev indviet den 8. september 1966, af Dronning Elizabeth II, der hyldede den som indgangen til en ny økonomisk æra for South Wales. Broen blev fredet den 26. november 1999.

Kilder

Eksterne henvisninger 
severnbridge.co.uk

Broer i Storbritannien
Hængebroer
Nicollet County

Nicollet County er et county i den amerikanske delstat Minnesota. Nicollet County ligger i den centrale del af delstaten og grænser op til Sibley County i nord Le Sueur County i øst, Blue Earth County i sydøst, Brown County i sydvest og mod Renville County i nordvest.

Nicollet Countys totale areal er 1 209 km² hvoraf 38 km² er vand. I 2000 havde amtet 29.771 indbyggere. Det administrative centrum i Nicollet County ligger i byen St. Peter.

Nicollet County har fået sit navn efter den franske matematikere Joseph Nicolas Nicollet.
 

Counties i Minnesota
Michael D. Higgins

Michael D. Higgins (irsk Micheál D. Ó hUigínn; født 18. april 1941 i Limerick) er en irsk politiker fra Irish Labour Party og Irlands præsident. 

Higgins blev den 27. oktober 2011 valgt til præsidentembedet, som han tiltrådte den 11. november 2011, hvar han efterfulgte Mary McAleese. Han blev genvalgt ved valget i 2018 den 26. oktober.

Biografi 
Før han kom ind i politik var Higgins lektor i statskundskab og sociologi ved University College Galway (UCG) og  gæsteprofessor ved Southern Illinois University i delstaten Illinois, USA. Higgins, der også er kendt som forfatter, blev 1973 udnævnt af den daværende premierminister (Taoiseach) Liam Cosgrave til at repræsentere Irish Labour Party i (Seanad Éireann. Ved senatsvalget 1977 blev han ikke genvalgt.

Fra 1981 til 1982 var Higgins medlem af (Dáil Éireann). 

Fra december 1981 var Higgins Galways borgmester. 1983 var han igen medlem af Senatet og var den ene af de tre repræsentanter for National University of Ireland, Galway. 1987 blev han igen valgt ind i Dáil Éireann. Desuden var han igen mellem 1990 og 1991 Galways borgmester.

12. Januar 1993 til 17. november 1994 var Higgins i en koalitionsregering bestående af Fianna Fáil og Irish Labour Party minister for kultur og de irsksprogede Gaeltacht områder. 

Fra den 15. december 1994 til 26. juni 1997 var Higgins i den derpå følgende koalitionsregering af Fine Gael og Irish Labour Party igen minister for kunst, kultur og Gaeltacht.

Eksterne henvisninger 

 Oireachtas hjemmeside

Irlands præsidenter
Politikere fra Irland
Personer fra Limerick
Mount Elgon (flertydig)

Navnet Mount Elgon bruges i flere sammenhænge:
 Et bjerg på grænsen mellem Kenya og Uganda, se Mount Elgon.
 Et distrikt i Vestprovinsen i Kenya, se Mount Elgon (distrikt)
 To nationalparker omkring Mount Elgon:
 Mount Elgons nationalpark (Kenya)
 Mount Elgons nationalpark (Uganda)
Bernhard Stade

Bernhard Wilhelm Stade (født 11. maj 1848, død 6. december 1906) var en tysk teolog.

Stade, der fra 1875 var professor i Giessen, var en af de betydeligste repræsentanter for den ved navnene Kuenen og Wellhausen betegnede opfattelse af det Gamle Testamente. I Geschichte des Volkes Israel, I (1887), gav han en samlet fremstilling af Israels
udviklingshistorie ud fra den dengang nye opfattelse; hertil sluttede sig 1905 en fremstilling af Israels religion, Biblische Theologie des Alten Testaments, I. Han oprettede 1881 tidsskriftet Zeitschrift für die alttestamentliche Wissenschaft, som under hans redaktion fik enledende Stilling i studiet af det Gamle Testamente. Tillige har han udgivet Hebraische Grammatik, I (1879), og Hebraisches Wörterbuch sammen med Siegfried (1893).

Kilder 

 

Teologer fra Tyskland
Bibelforskere
Faglitterære forfattere fra Tyskland
Tyskere i 1800-tallet
Tyskere i 1900-tallet
Salmonsens
Asger Stadfeldt

Asger Snebjørn Nicolai Stadfeldt (født 21. marts 1830 i København, død 12. december 1896 sammesteds) var en dansk fødselshjælper.

Stadfeldt blev cand.med. 1854, dr.med. 1857 (Iagttagelser over Glykosurien) og studerede derefter obstetrik i udlandet. Han søgte ved sin hjemkomst ind på Fødselsstiftelsen, blev kandidat der 1859, reserveakkuchør 1863 og konstitueredes ved professor Levys død 1866 som overakkuchør, indtil han 1867, efter konkurrence med Frantz Howitz, ansattes fast og samtidig blev lektor ved universitetet i obstetrik, gynækologi og pædiatri. Professoratet blev 1869 ordinært.

Først og fremmest var Stadfeldt lærer både for jordemødre og for studenter. Hans Lærebog for Jordemødre (1870) blev disses bibel, og for de studerende udgav han Det mekaniske Misforhold under Fødselen (1873), en omarbejdet udgave af en mængde foredrag, han havde holdt i kgl. med. Selskab, hvilende på meget indgående studier navnlig af bækkenets form. Begge bøger ændredes noget i senere udgaver og blev til Lærebog i Jordemoderkunsten (1891) og Fødselens og Barselsengens Pathologi (1889) (med Emmerik Ingerslev).

Videnskabelig set fik Stadfeldt betydning ved sit arbejde for gynækologiens indførelse i Danmark, dels gennem oprettelsen af en poliklinik for kvindesygdomme, senere ved en stationær klinik, men det, der vil bevare Stadfeldts navn for efterverdenen, var dog hans indførelse af den Pasteur-Listerske antiseptik i fødselshjælpen, hvorved han praktisk taget fik udryddet barselfeberen på Fødselsstiftelsen i København, medens sygdommen rasede med usvækket kraft andetsteds endnu 1876, da han på den hygiejniske kongres i Bryssel fremlagde sin epokegørende beretning (Les maternités, leur organisation et administration, illustrées par la statistique de 25 ans de la maternité de Copenhague).

Også de nyfødte børns mundklemme (Trismus) bekæmpede han ud fra antiseptisk standpunkt (1874). Særpræget som Stadfeldt var, således blev hans periode som overakkuchør også et afsnit for sig selv, men et, på hvilket efterfølgerne kunde bygge. Mange af hans afhandlinger har vist vej frem, og i hans lærebøger, også i den lille Svangerskabets Pathologi (1882), lå kimen til fremtidens store håndbøger. I Kjøbenhavns Fødselsstiftelse som Humanitets- og Undervisnings-Anstalt (1787—1887) har Stadfeldr selv skildret den antiseptiske reform, han havde indført.

Kilder

Eksterne henvisninger 
 

Læger fra Danmark
Professorer fra Københavns Universitet
Faglitterære forfattere fra Danmark
Dansksprogede forfattere fra Danmark
Kommandører af Dannebrog
Danskere i 1800-tallet
Personer fra København
Personer i Dansk Biografisk Leksikon
Salmonsens
Alfred Holder

Alfred Holder (født 4. april 1840 i Wien, død 12. januar 1916) var en tysk bibliotekar og filolog.

Holder studerede i Tyskland og Paris, var en årrække lærer, men ansattes 1867 ved biblioteket i Karlsruhe, hvis chef han blev 1872. Han offentliggjorde Handschriften der badischen Hof- u. Landesbibliothek in Karlsruhe (1895—1914). Af klassisk litteratur udgav han Horats (2 bind, 1869—70, sammen med Otto Keller, 1 bind i 2. udgave 1899), Porphyrio (Innsbruck 1894), skrifter af Cæsar, Tacitus og andre, af middelalderlig litteratur Jordanes (Freiburg 1881), Beda (sammesteds 1882), Saxo Grammaticus (Strassburg 1886), Beowulf (Freiburg 1895—99). Endelig har han udgivet Altceltischer Sprachschatz (Leipzig 1896—1914).

Kilder 

 

Filologer fra Tyskland
Bibliotekarer fra Tyskland
Faglitterære forfattere fra Tyskland
Tyskere i 1800-tallet
Tyskere i 1900-tallet
Personer fra Wien
Abraham Harkavy

Abraham (Albert) Jakovlevitj Harkavy ( ;   ; født 27. oktober 1835 nær Minsk, død 15. marts 1919) var en russisk orientalist.

Harkavy studerede på rabbinerskolen i Vilna, derpå ved universitetet i Sankt Petersburg, hvor han en årrække var bibliotekar ved det kejserlige bibliotek, og hvor han særlig har gjort sig fortjent ved at undersøge, beskrive og delvis udgive samlingens semitiske håndskrifter, Studien und Mittheilungen aus der Sankt Petersburger kaiserlichen Bibliothek, bind I—V 1879—92). Han har også udgivet Altjüdische Denkmäler aus der Krim (1876), foruden mange skrifter og afhandlinger på fransk, og især på russisk, således Om muselmanske Forfatteres Efterretninger om Slaver og Russer (1870), Om Semiters, Indoeuropæers og Hamitters oprindelige Hjem (1872) med mere.

Kilder 

 

Orientalister fra Rusland
Bibliotekarer
Faglitterære forfattere fra Rusland
Russisksprogede forfattere
Tysksprogede forfattere
Fransksprogede forfattere
Jøder fra Rusland
Russere i 1800-tallet
Russere i 1900-tallet
Otto Zöckler

Otto Zöckler (født 27. maj 1833 i Grünberg i Oberhessen, død 19. februar 1906 i Greifswald i Vorpommern) var en tysk luthersk teolog.

Zöckler blev privatdocent i Giessen 1857 og professor sammesteds 1863. I 1866 kom han som professor til Greifswald, og her udfoldede han en stor virksomhed både som lærer og forfatter i udpræget konfessionel ånd.

Blandt hans værker må nævnes Askese und Mönchtum I—II (1897—98), kommentarer til flere nytestamentlige skrifter og Handbuch der theologischen Wissenschaften (3. udgave 1889).

Kilder 

 

Teologer fra Tyskland
Bibelforskere
Faglitterære forfattere fra Tyskland
Tyskere i 1800-tallet
Tyskere i 1900-tallet
Personer fra Hessen
Salmonsens
Ilya Prigogine

Ilya Romanovich Prigogine (fødselsnavn   ; født 25. januar 1917 i Moskva, Russiske Kejserrige, død 28. maj 2003 i Bruxelles, Belgien) var en belgisk kemiker og nobelpristager, kendt for sit arbejde med dissipative strukturer, komplekse systemer og irreversibilitet. Han modtog Nobelprisen i kemi i 1977.

Eksterne henvisninger 

Kemikere fra Belgien
Nobelprismodtagere fra Belgien
Personer fra Moskva
Nobelprismodtagere i kemi
Květa Peschke

Květoslava (forkortet Květa) Peschke (født 9. juli 1975 i Bílovec, Tjekkoslovakiet) er en kvindelig professionel tennisspiller fra Tjekkiet.

Peschke spillede i to grand slam-finaler i double. Hun var tabende finalist i doublefinalen ved French Open 2010, mens hun vandt Wimbledon-mesterskabet i 2011 sammen med Katarina Srebotnik. Wimbledon-triumfen medførte, at hun sammen med Srebotnik den 4. juli 2011 avancerede til førstepladsen på WTA's verdensrangliste i double, hvor de beholdt den delte placering som verdens bedste i double i 10 uger indtil 11. september 2011.

Hendes bedste placering på verdensranglisten i single var en 26.-plads, som hun opnåede den 7. november 2005.

Květa Peschke spillede sin sidste WTA-turnering som 46-årig ved Charleston Open 2022, hvor hun med Tereza Mihalíková som makker tabte i første runde til Anna Danilina og Aljaksandra Sasnovitj med 3-6, 3-6, inden hun forventede at afslutte sin karriere ved Wimbledon-mesterskaberne 2022.

Eksterne henvisninger

Noter 

Tennisspillere fra Tjekkiet
Vindere af Wimbledon
WTA Tour Championships 2008

2008 WTA Tour Championships (officielt kendt som 2008 Sony Ericsson WTA Tour Championships var sæsonens sidste turnering på WTA Tour 2008. Turneringen blev afholdt fra 4. november til 9. november 2008 i Doha, Qatar. Årets turnering, der havde 8 single spillere og 4 double par, var den 38. udgave af singleturneringen og den 33. udgave af double turneringen. 

Vinder i singlerækken blev Venus Williams mens vinderne i doublerækken blev Cara Black og Liezel Huber.

Turneringen 
I doubleturneringen gik de 4 par direkte til semifinalerne, mens der i single blev spillet et gruppespil med 4 spillere i 2 grupper. Grupperne blev betegnet Kastanjebrun gruppe og Hvid gruppe. De 2 første spillere i hver gruppe gik i semifinalen, hvor gruppevinderen spillede mod den anden gruppes nummer 2.

Dag 1 til 4

Single 

Efter hendes anden kamp måtte Ana Ivanovic trække sig fra turneringen med sygdom. Hun blev erstattet af Agnieszka Radwańska. 

Efter hendes anden kamp måtte Serena Williams trække sig fra turneringen med sygdom. Hun blev erstattet af Nadia Petrova.

Kampe, Hvid gruppe

Kampe, Kastanjebrun gruppe

Dag 5 & 6

Single 
Alle 4 semifinaler blev spillet lørdag 8. november mens de to finaler blev spillet søndag 9. november.

Double

Præmiepenger 
Den samlede præmiesum for turneringen var 4,55 millioner USD.

Single 
Oversigt over pengepræmier:

Da Venus Williams vandt alle sine 3 gruppekampe vandt hun således $1.340.000 for sejren i turneringen

Double 
Oversigt over pengepræmier:

Kilder

Eksterne henvisninger 
 Official website

2008
Tennis i 2008
Martin County (Minnesota)

Martin County er et county i den amerikanske delstat Minnesota. Martin County ligger i den sydlige del af delstaten og grænser op til Watonwan County i nord, Blue Earth County i nordøst, Faribault County i øst, Jackson County i vest og mod Cottonwood County i nordvest. Mod syd grænser Martin County op til delstaten Iowa.

Martin Countys totale areal er 1.890 km², hvoraf 52 km² er vand. I 2000 havde countiet 21.802 indbyggere. 97% af indbyggerne er hvide, 2% er latinoer. 51% af indbyggerne er af tysk afstamning, 12% er af norsk afstamning og 6% af svensk afstamning.

Den største by i Martin County er Fairmont, der også er administrationsby. I alt er det ti byer i Martin County, blandt dem Trimont og Sherburn.

Martin County er opkaldt efter nybyggeren Henry Martin.

Personer fra Martin County

Dale Gardner, astronaut († 2014) 
Walter Mondale, politiker, født i Ceylon, Martin County († 2021) 
  

Counties i Minnesota
Ramsey County (Minnesota)

Ramsey County er et county i den amerikanske delstat Minnesota. Countiet ligger i den østlige del af delstaten og grænser op til Anoka County i nord, Washington County i øst, Dakota County i syd og mod Hennepin County i vest.

Ramsey Countys totale areal er 441 km² hvoraf 37 km² er vand. I 2000 havde Countiet 511.035 indbyggere. Countiet administration ligger i byen St. Paul som også er countiet største og delstatens næststørste by. St. Paul er også delstatshovedstad i Minnesota.

Countiet blev grundlagt i 1849 og har fået sit navn efter guvernør Alexander Ramsey.
  

Counties i Minnesota
Estvad Kirke

Estvad Kirke er en kirke i Estvad Sogn beliggende i Skive Kommune.

Bygning og inventar 
Koret og skibet i Estvad Kirke er opført i romansk stil, hvor der er rå og kløvede kampesten med hjørner og muråbninger i huggede kvadre.
Kirkens sydmur er stort set opmuret i munkesten. Desuden er kirkens tårn opført i munkesten i ca. 1470.

Gavlen i våbenhuset er bygget i 1700-tallet, hvor den øvrige del af våbenhuset er bygget i 1950-51 under en istandsættelse af kirken.

Altertavle 
Den sengotiske fløjaltertavle, som er dateret bagpå til 1512, er dekoreret med udskårne figurer: På fløjene ses apostlene, i midterpartiet Jesu korsfæstelse og gravlæggelse og på fodstykket 14 "nødhjælpere", helgener, som blev udvalgt i slutningen af middelalderen som dem, man især kunne henvende sig til med dagligdags sorger som f.eks. sygdom.

Eksterne henvisninger 
 Estvad Kirke hos danmarkskirker.natmus.dk (Danmarks Kirker, Nationalmuseet)
 Beskrivelse af opføringen af Estvad Kirke 
 Estvad Kirke  på KortTilKirken.dk

Kirker i Skive Kommune
Kirker i Viborg Stift
Kirker i Viborg Amt
Severn

Severn (walisisk Afon Hafren) er med 354 km den længste flod i Storbritannien. Den starter på 610 moh. i Plynlimon ved Llanidloes i de Cambriske Bjerge i Wales, fortsætter gennem flere engelske grevskaber og løber ud i Bristolkanalen og derfra videre ud i det Irske Hav. Blandt byerne den passerer er Worcester, Gloucester og Shrewsbury. Navnet er ifølge nogle kilder afledt fra navnet Sabrina eller Sabern, som er knyttet til en myte om en nymfe som druknede i floden. Den dal som floden løber igennem hedder  Severndalen; De største bifloder er Vyrnwy, Tern, Stour, Upper Avon, Lower Avon, Teme, Leadon og Wye.

Syd for Shrewsbury løber floden under verdens første støbejernsbro The Iron Bridge og passerer efterfølgende den to-delte by Bridgnorth med den markante kabelbane Bridgnorth Cliff Railway, der forbinder byens lavtliggede bydel med den højereliggende del af byen.

Flere af de ældre broer over floden er tegnet af ingeniøren Thomas Telford, mest berømt er The Iron Bridge ved den lille by Ironbridge. Broen er kendt som verdens første bro af støbejern, og konstruktionen startede i 1777 med indvielse 1. januar 1781. Senere er en godt 10 km lang kløft langs floden i Shropshire, kendt som Ironbridge Gorge, sat på UNESCOs verdensarvsliste i 1986. Udover kløften og broen var området var centralt under den industrielle revolution, og her ligger i dag Ironbridge kraftværk.

Ved Severns udmunding i Bristolkanalen fører den godt 7 km lange jernbanetunnel Severntunnelen (etableret 1873-1886) jernbanelinjen Great Western hovedlinje under Bristolkanalen. Her findes endvidere to broer som kaldes Severnbroerne. Broerne åbnede i 1966 (Severnbroen) og 1996, og de binder Wales sammen med det sydlige England, og er dermed vitale dele af det britiske transportnet. 

Ved Tewkesbury løber en af de britiske floder  ved navn Avon ind i Severn. Bristols havn ligger ved Severns udmunding, og der løber en anden flod ved navn Avon ind i den. Mellem Gloucester og den walisiske grænse løber floden forbi Forest of Dean. 

Flere kanaler er knyttet til Severn: Staffordshire & Worcestershirekanalen, Worcester & Birminghamkanalen, Droitwichkanalene og Herefordshire & Gloucestershirekanalen. 

Den nedre del af Severn har en tidevandsbølge, som kaldes Severn bore. Bristolkanalen, som floden løber ud i, har en af verdens største tidevandsforskelle, omkring 15 meter. Under visse forhold presses vandet op i flodmundingen og danner en bølge som hurtigt bevæger sig op i floden mod strømmen. Bølgen er kraftig nok til, at der er blevet surfet på den. 

Langs Bristolkanalen ligger vigtige vadefuglsområder, specielt ved Bridgwater Bay nationale naturreservat.

Eksterne kilder og henvisninger 

Floder i England
Floder i Wales
Wales geografi
Severn (flertydig)

Severn kan henvise til :

Floder 

 Severn – som går gennem Severndalen i Storbritannien
 Severn (nordlige Ontario) – i det nordlige Ontario, Canada
 Severn (centrale Ontario) – i det centrale Ontario, Canada
 Severn, Virginia – i Virginia, USA
 Severn (flod i Maryland) – i Maryland, USA
 Severn, New South Wales – i New South Wales i Australien
 Severn, New Zealand – på New Zealand

Steder 
 Severn, Ontario – landsby i Ontario, Canada
 Severn (sted i Maryland) – sted i Maryland, USA
 Severn, Nord-Carolina – sted i Nord-Carolina, USA

Andet 
 HMS «Severn» – navnet på syv overfladeskibe og en ubåd i den britiske marine
 Severndalslinjen – en jernbanelinje indrettet for turister
 Severn – et kodenavn for en tidlig beta-version af Red Hat Linux.
Kongeengen

Kongeengen (dansk) eller Königswiesen (tysk) er en cirka 16 hektar stor park i Slesvig by. Parken er beliggende umiddelbart vest for den gamle by og domkirken ved Slien. Midt igennem parken løber en cirka 8 meter bred og 420 meter lang øst-vest gående vandkanal, som udmunder vest for parken (Slikanal). Nord for kanalen findes et cirka 14 meter høj udsigtstårn, en temalegeplads med fokus på vikingetiden, en skatepark og idrætspladser. Ved Kongeengen ligger også byens badested Louisebad og en række ro- og sejlklubber. Parken er også stedet, hvor de årlige vikingedage afholdes. I en del af parken findes en lille scene (kaldet paradiset) for kulturelle arrangementer og gudstjenester om sommeren. Fra parken er der udsigt til Mågeøen, til vikingtårnet og halvøen Ør i Frederiksberg og til Sliens sydlige bred ved Bustrup/Hedeby. På dansk omtales parken også som Kongsengen.

Byparken på Kongeengen blev skabt i forbindelse med den landskabsarkitektoniske Landesgartenschau (delstatens haveudstilling), som fandt sted i 2008. 

Navnet henviser til Svend Grathe, som skænkede arealet byen Slesvig i 1155.

Eksterne henvisninger

 Kongeengen på Facebook

Noter 

Slesvig by
Parker i Tyskland